ગાંધીનગર– ગુજરાત વિધાનસભા વિરોધપક્ષ નેતા પરેશ ધાનાણીએ સરકારના કૌભાંડો વિશે વાત કરતાં જણાવ્‍યું હતું કે, રૂ. ૪૦૦૦ કરોડની મગફળી ખરીદીમાં થયેલ ગેરરીતિની ઉચ્‍ચ ન્‍યાયપાલિકાના સીટીંગ જજના નેતૃત્‍વ હેઠળ વિધાનસભાની સર્વપક્ષીય સંયુકત સમિતિ દ્વારા ન્‍યાયિક તપાસ માટે કોંગ્રેસપક્ષે તમામ સ્તરે પત્ર લખીને વિનંતીસહ માગણી કરી હોવા છતાં રાજ્‍ય સરકારે કોંગ્રેસ પક્ષની આ માગણીનો સ્‍વીકાર કરી નથી અને માત્ર ચાર ગોડાઉનોમાં આગ લાગી તેના કારણોની તપાસ માટે જ તપાસ પંચ નીમવામાં આવ્‍યું છે. જો કોંગ્રેસ પક્ષની માગણી સ્‍વીકારવામાં નહીં આવે તો ૭૨ કલાકના ઉપવાસ આંદોલન પુનઃ શરૂ કરવામાં આવશે.